**…………… (sz.) napirend**

**E L Ő T E R J E S Z T É S**

**A Képviselő-testület 2022. május 31-i rendes ülésére**

**Tárgy:** Döntés a II. Kerületi Városfejlesztő és Beruházás-szervező Zártkörűen Működő Részvénytársaság állandó könyvvizsgálójának kijelöléséről és az alapszabály módosításáról

**Készítette:** …………………………….

Harján Dávid vezérigazgató

II. Kerületi Városfejlesztő Zrt. s.k.

**Látta:** ...........................................

dr. Szalai Tibor

 jegyző

 …………………………...

 dr. Silye Tamás

 jegyzői igazgató

A napirend tárgyalása zárt ülést nem igényel.

**Tisztelt Képviselő-testület!**

1. A II. Kerületi Városfejlesztő és Beruházás-szervező Zártkörűen Működő Részvénytársaság, mint az Önkormányzat által alapított gazdasági társaság állandó könyvvizsgálójának megbízatása 2022. május 31. napján lejár, ezért szükséges az állandó könyvvizsgáló megbízatásáról dönteni.

A társaság ügyvezetése javasolja a Képviselő-testületnek, hogy az alapító a Budapest Főváros II. Kerületi Önkormányzat 100%-os tulajdonában lévő II. Kerületi Városfejlesztő és Beruházás-szervező Zártkörűen Működő Részvénytársaság (székhely: 1024 Budapest, Keleti Károly u. 15/A.) állandó könyvvizsgálójának az AUDIT-SERVICE Könyvszakértő, Adó- és Vezetési Tanácsadó Korlátolt Felelősségű Társaságot (Cg. 01-09-078084; székhely: 1022 Budapest, Bimbó út 3.; Magyar Könyvvizsgálói Kamara nyilvántartási száma: 001030; könyvvizsgálatért személyében felelős könyvvizsgáló: Dr. Serényi Iván György; Magyar Könyvvizsgálói Kamara tagsági száma: 003607) 2022. június 1. napjától 2027. május 31. napjáig terjedő határozott időtartamra jelölje ki, havi 35.000 Ft + ÁFA (azaz harmincötezer forint + áfa) összegű díjazással. Az előző könyvvizsgáló megbízási díja 69.000,- Ft +Áfa/hó volt, az új könyvvizsgáló kijelölésével a társaság a költségeit csökkenti.

A társaság felügyelőbizottsága 2022. május 17-én ülésén a könyvvizsgáló személyével kapcsolatos határozati javaslatot megtárgyalta és az alábbi 5/2022.(V.17.) felügyelőbizottsági határozatot hozta:

*„A felügyelőbizottság egyetért azzal, hogy a vezérigazgató javasolja a Képviselő-testületnek, mint a II. Kerületi Városfejlesztő és Beruházás-szervező Zártkörűen Működő Részvénytársaság (székhelye: 1024 Budapest, Keleti Károly u. 15/A, Cg. 01-10-046405, képviseli: Harján Dávid vezérigazgató) alapítójának, hogy alapítói határozattal a Társaság állandó könyvvizsgálójának, az AUDIT-SERVICE Könyvszakértő, Adó- és Vezetési Tanácsadó Korlátolt Felelősségű Társaságot (Cg. 01-09-078084; székhely: 1022 Budapest, Bimbó út 3.; Magyar Könyvvizsgálói Kamara nyilvántartási száma: 001030; könyvvizsgálatért személyében felelős könyvvizsgáló: Dr. Serényi Iván György; Magyar Könyvvizsgálói Kamara tagsági száma: 003607) jelölje ki 2022. június 1. napjától 2027. május 31. napjáig terjedő határozott időtartamra, havi 35.000 Ft + ÁFA (azaz harmincötezer forint + áfa) összegű díjazással.”*

# A társaság hatályos Alapszabályának 9.1. pontjának h) alpontja szerint a vezérigazgató dönt a társaság tulajdonában álló ingó vagyontárgy elidegenítéséről 500.000,- Ft értékhatárig. Az értékhatár 3 millió forintra történő megemelése az Alapszabály elfogadása óta eltelt hosszú időre és a megváltozott forgalmi viszonyokra tekintettel indokolt. A hatásköri szabályokat az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004. (X. 13.) önkormányzati rendelet (Vagyonrendelet) 9. § (1)-(2) bekezdésében írt alábbi rendelkezéseknek megfeleltetve javasolt módosítani.

Vagyonrendelet:

*„9. § (1) Az önkormányzati intézmény vezetője, valamint az önkormányzat 100%-os tulajdonában álló gazdálkodó és civil szervezetei az alapító okiratban, illetve a vagyonhasznosítási szerződésben meghatározott tevékenységi körön és mértéken belül, az alaptevékenység ellátásának sérelme nélkül jogosult:*

*a) a rábízott vagyon egy évet meg nem haladó időtartamú bérbeadás útján történő hasznosítására;*

*b) ingóvagyon és vagyoni értékű jog megszerzésére, elidegenítésére és egyéb módon történő hasznosítására hárommillió forint értékhatárig.*

*(2) Az önkormányzati intézmény vezetője, valamint az önkormányzat 100%-os tulajdonában álló gazdálkodó és civil szervezetei a GTB előzetes jóváhagyásának beszerzését követően dönt:*

*a) ingóvagyonnal és vagyoni értékű joggal való rendelkezés tárgyában hárommillió forint értékhatár feletti;*

*b) ingatlan, vagy ingatlan természetben meghatározott része egy évet meghaladó időtartamú, határozott idejű, vagy határozatlan idejű hasznosításáról.”*

Az Alapszabály 3.2. pontjában az utalás 8.2. n) pontra javításra került.

*(A tevékenységi körök módosítására a társaság ügyvezetése nem jogosult, az az Alapító 8.2. n) pont szerinti kizárólagos hatásköre*.)

A Képviselő-testület által kialakított bizottságok hatásköréről, a bizottságok és tanácsnokok feladatköréről szóló 24/2019. (XI. 18.) önkormányzati rendelet 1. melléklet 6.1. és 6.5. pontja szerint a Gazdasági és Tulajdonosi Bizottság állást foglal a nem közüzemi tevékenységet ellátó gazdasági társaságnál, illetve közhasznú társaságnál a társasági döntést megelőzően az alapító okirat megállapítása és módosítása tárgyában; valamint a felügyelő bizottság tagjai, valamint az igazgatóság és a könyvvizsgáló megválasztása, visszahívása, illetve díjazásának megállapítása tárgyában.

A fentiek alapján kérem a tisztelt Képviselő-testületet a határozati javaslatok elfogadására.

**Határozati javaslatok**

**1.** A Képviselő-testület, mint II. Kerületi Városfejlesztő és Beruházás-szervező Zártkörűen Működő Részvénytársaság (székhelye: 1024 Budapest, Keleti Károly u. 15/A, Cg. 01-10-046405, képviseli: Harján Dávid vezérigazgató) alapítója alapítói határozattal úgy dönt, hogy a Társaság **állandó könyvvizsgálójának**, az AUDIT-SERVICE Könyvszakértő, Adó- és Vezetési Tanácsadó Korlátolt Felelősségű Társaságot (Cg. 01-09-078084; székhely: 1022 Budapest, Bimbó út 3.; Magyar Könyvvizsgálói Kamara nyilvántartási száma: 001030; könyvvizsgálatért személyében felelős könyvvizsgáló: Dr. Serényi Iván György; Magyar Könyvvizsgálói Kamara tagsági száma: 003607) jelöli ki 2022. június 1. napjától 2027. május 31. napjáig terjedő határozott időtartamra, havi 35.000 Ft + ÁFA (azaz harmincötezer forint + áfa) összegű díjazással.

**Felelős:** Polgármester

**Határidő**: 2022. június 1.

*(A határozati javaslat elfogadásához egyszerű többségű szavazati arány szükséges.)*

**2.** A Képviselő-testület, mint II. Kerületi Városfejlesztő és Beruházás-szervező Zártkörűen Működő Részvénytársaság (székhelye: 1024 Budapest, Keleti Károly u. 15/A, Cg. 01-10-046405, képviseli: Harján Dávid vezérigazgató) alapítója alapítói határozattal úgy dönt, hogy a Társaság jelen határozat mellékletét képező létesítő okirat módosítását elfogadja, és egyúttal felhatalmazza a Polgármestert a jelen határozat mellékletét képező létesítő okirat módosítás, valamint a változásoknak megfelelő, változásokkal egységes szerkezetbe foglalt – hatályosított – szövegű alapszabály aláírására.

A Képviselő-testület felkéri a Polgármestert, hogy a Társaság vezérigazgatóját értesítse a szükséges intézkedések megtétele érdekében.

**Felelős**: Polgármester

**Határidő**: 2022. június 1.

*(A határozati javaslat elfogadásához egyszerű többségű szavazati arány szükséges.)*

**Budapest, 2022. május 18.**

**dr. Varga Előd Bendegúz**

 alpolgármester

 **2. sz. határozati javaslat melléklete**

**II. Kerületi Városfejlesztő és Beruházás-szervező Zártkörűen Működő Részvénytársaság**

**ALAPSZABÁLY MÓDOSÍTÁSA**

Budapest Főváros II. Kerületi Önkormányzat Képviselő-testülete a II. Kerületi Városfejlesztő és Beruházás-szervező Zártkörűen Működő Részvénytársaság Alapszabályát (a továbbiakban: Alapszabály) az alábbiak szerint módosítja:

**1. Az Alapszabály 3.2. pontja helyébe az alábbi rendelkezés lép:**

*A tevékenységi körök módosítására a társaság ügyvezetése nem jogosult, az az Alapító 8.2. n) pont szerinti kizárólagos hatásköre*.

**2. Az Alapszabály 9.1. pont alatti felsorolás előtt szöveg kiegészül a** „*A vezérigazgató”* mondtat résszel.

**A 9.1. pont h) alpontja helyébe az alábbi rendelkezés lép és kiegészül az alábbi új i) ponttal, a meglévő i)-k) pont sorszámozása j)-l) pontra változik:**

*„h) jogosult az Alapszabályban, illetve a vagyonhasznosítási szerződésben meghatározott tevékenységi körön és mértéken belül, az alaptevékenység ellátásának sérelme nélkül a rábízott vagyon egy évet meg nem haladó időtartamú bérbeadás útján történő hasznosítására, valamint az ingóvagyon és vagyoni értékű jog megszerzésére, elidegenítésére és egyéb módon történő hasznosítására hárommillió forint értékhatárig;*

*i) az Alapító Gazdasági és Tulajdonosi Bizottsága előzetes jóváhagyásának beszerzését követően dönt: (i) ingóvagyonnal és vagyoni értékű joggal való rendelkezés tárgyában hárommillió forint értékhatár feletti; (ii) ingatlan, vagy ingatlan természetben meghatározott része egy évet meghaladó időtartamú, határozott idejű, vagy határozatlan idejű hasznosításáról;”*

**3. Az Alapszabály 12. pontja helyébe az alábbi rendelkezés lép:**

# *„*12. Az állandó könyvvizsgáló

*A társaság állandó könyvvizsgálója 2022. június 1. napjától 2027. május 31. napjáig terjedő határozott időtartamra az AUDIT-SERVICE Könyvszakértő, Adó- és Vezetési Tanácsadó Korlátolt Felelősségű Társaság (Cg. 01-09-078084; székhely: 1022 Budapest, Bimbó út 3.; Magyar Könyvvizsgálói Kamara nyilvántartási száma: 001030), amelynek a könyvvizsgálatért személyében kijelölt tagja és ügyvezetője 2022. június 1. napjától, 2027. május 31. napjáig Dr. Serényi Iván György (an.: Desser Ibolya, lakcíme: 1025 Budapest, Zöldkő utca 2. E. ép. fszt. 7.) könyvvizsgáló (Magyar Könyvvizsgálói Kamara tagsági száma: 003607).”*

**Az Alapszabály jelen módosítással nem érintett pontjai változatlan tartalommal maradnak hatályban.**

**Jelen Alapszabály módosítás 2022. június 1. napján lép hatályba.**

Budapest, 2022. […] hó [….] nap

 az Alapító képviseletében

**Őrsi Gergely Ferenc**

 **Polgármester**

*Ellenjegyezem Budapesten 2022. [……….] hó[ …] napján*